
A ’PLAINSMAN V./CAPPELLE DESPREZ’ DH SZÁRAZSÁGTŰRÉSI TÉRKÉPEZÉSI POPULÁCIÓ FENOTIPIZÁLÁSI EREDMÉNYEI

     A dolgozatban a szárazságtűrési vizsgálatokhoz létrehozott térképezési populáció fenotípusos eredményeit mutatjuk be. 
     A térképezési populáció az amerikai származású ’Plainsman V’ (♀), közismerten szárazságtűrő búzafajta, valamint a szárazságra érzékeny francia származású ’Capelle Desprez’ (♂) fajta keresztezésével indult el. 
     A teljes térképezési populáció négyszázat meghaladó DH (doubled haploid) törzsből áll.A fenotípusos eredmények összegzése után az első fontos célunk az volt, hogy a populációt könnyen kezelhető méretűre csökkentsük. A méretszűkítést a növénymagasság, kalászolási idő, termésmennyiség és ezerszemtömeg adatok alapján végeztük el.  
     Jelenleg a szűkített térképezési populáció 137 DH törzsből áll.A szárazságtűrési kísérletet kontrollált körülmények között üvegházban állítottuk be a szűkített populációval. A szárazság hatását (fenotípus) a talaj feletti szárazanyag-tömeg, növénymagasság, egyedi szemtermés, vízmegvonás hatására kialakult mennyiségi adatok csökkenése (depresszió) alapján mértük.



